אפרת רוטשטיין

ביוגרפיה

רוטשטיין בת קיבוץ ניר יצחק. היא התאמנה בקבוצת השחייה הפועל שחייני הנגב תחת הדרכתו של אמיר כהן "פיש". בגיל 15 תקפה אותה מחלה "מוזרה" שבה היא סבלה משינויים בלחץ הדם, אי יכולת ללכת שהוביל לשימוש בכיסא גלגלים וירידה גדולה במשקל גופה, לרופאים לא הייתה תשובה ברורה לגבי מחלתה. באופן מפתיע בעזרת מנוחה, תזונה ותרופה לאיזון לחץ הדם היא התגברה על המחלה. דבר נוסף שפגע במהלך האימונים השוטפים שלה היו הקסאמים. "חיים עם זה כבר שנים ולא מתרגלים", היא אומרת. "המאמן שורק בכל הכוח וכולם יוצאים מהמים ורצים למיגון, ותמיד זה בלחץ ובפאניקה". כיום היא שייכת לקבוצת השחייה של ירושלים רבתי.

2008

באליפות ישראל בשחייה (בריכת 25 מטר) שנערכה באשדות יעקב בפברואר 2008 סיימה רוטשטיין במקום שמיני במשחה ל-200 מטר חזה בתוצאה של 2:45.83 דקות ובמקום עשירי במשחה ל-400 מטר חופשי בתוצאה של 4:36.01 דקות.
באליפות ישראל בשחייה שנערכה בווינגייט ביולי אותה שנה סיימה רוטשטיין במקום רביעי במשחה ל-400 מטר מעורב אישי בתוצאה של 5:13.08 דקות, במקום שישי במשחה ל-200 מטר מעורב אישי בתוצאה של 2:30.43 דקות, במקום שישי במשחה ל-100 מטר חזה בתוצאה של 1:17.40 דקות ובמקום שישי במשחה ל-200 מטר חזה בתוצאה של 2:48.48 דקות.

2009

באליפות ישראל בשחייה (בריכת 25 מטר) שנערכה באשדות יעקב בפברואר 2009 זכתה רוטשטיין במדליית זהב במשחה ל-400 מטר חופשי בתוצאה של 4:21.11 דקות, לפני מרטינה מרקס מהפועל גבעתיים (4:23.17 דקות) ולי כהן מהפועל ירושלים ( 4:23.35 דקות) בנוסף, היא סיימה במקום רביעי במשחה ל-200 מטר חופשי בתוצאה של 2:05.64 דקות ובמקום שישי במשחה ל-100 מטר חופשי בתוצאה של 58.65 שניות.
בתחרויות השחייה של המכביה ה-18 שנערכו בווינגייט ביולי אותה שנה זכתה רוטשטיין ב-4 מדליות אישיות, 3 כסף, 1 ארד. מדליות כסף במשחה ל-200 מטר חופשי בתוצאה של 2:05.78 דקות, אחרי אנדראה מורז מארצות הברית שקבעה שיא מכביה חדש של 2:03.45 דקות ולפני דניאל ארד מארצות הברית (2:09.88 דקות), במשחה ל-400 מטר חופשי בתוצאה של 4:25.76 דקות, אחרי היילי מיטצ'ל מארצות הברית (4:23.22 דקות) ולפני רייצ'ל קסלר מארצות הברית (2:29.93 דקות) ובמשחה ל-200 מטר מעורב אישי בתוצאה של 2:23.05 דקות, אחרי מורז שקבעה שיא מכביה חדש נוסף של 2:20.74 דקות ולפני דקל שחף מישראל (2:23.12 דקות). מדליית ארד משחה ל-100 מטר חופשי בתוצאה של 58.38 שניות, אחרי מורז שקבעה שיא מכביה חדש של 56.44 שניות ונעמי ג'ווניפרד אף היא מארצות הברית (58.23 שניות).
שבוע לאחר מכן, באליפות ישראל בשחייה שנערכה בוינגייט זכתה רוטשטיין בשתי מדליות זהב, במשחה ל-400 מטר חופשי בתוצאה של 4:24.67 דקות, לפני מרקס (4:26.72 דקות) וספיר עצמון מבני הרצליה (4:27.82 דקות), ובמשחה ל-1500 מטר חופשי בתוצאה של 18:09.95 דקות, לפני שחר סילברמן ממכבי קריית אונו (18:10.43 דקות) ודקל יוסיפוביץ מהפועל נצרת עילית (18:34.08 דקות). מדליית כסף במשחה ל-200 מטר חופשי בתוצאה של 2:04.59 דקות, אחרי מרווה חרפק מהפועל כוכבי הצפון טבעון/ישי (2:03.21 דקות) ולפני קרן זיבנר מבני הרצליה (2:05.55 דקות). בנוסף, היא סיימה במקום רביעי במשחה ל-200 מטר מעורב אישי בתוצאה של 2:22.66 דקות

2010

באליפות ישראל בשחייה שנערכה בווינגייט ביולי 2010 זכתה רוטשטיין ב-4 מדליות זהב וזכתה בתואר השחיינית המצטיינת של האליפות. היא ניצחה במשחה ל-200 מטר חופשי בתוצאה של 2:05.60 דקות, לפני מרקס (2:05.78 דקות) וחרפק (2:06.24 דקות), במשחה ל-400 מטר חופשי בתוצאה של 4:23.59 דקות, לפני עמית בכר (4:25.29 דקות) ומרקס (4:31.92 דקות), במשחה ל-800 מטר חופשי בתוצאה של 9:24.40 דקות, לפני שיר וסרמן ממכבי קריית-אונו (9:32.41 דקות) ועמית רותם ממכבי ראשון לציון (9:34.89 דקות) ובמשחה ל-1500 מטר חופשי בתוצאה של 18:02.98 דקות, לפני רותם (18:17.79 דקות) וחן פינסלי מהפועל עמק-חפר (18:19.25 דקות).